Un bărbat din Vrancea a murit după ce a fost lovit de un copac doborât de vânt
Un bărbat de 80 de ani a murit, joi după-amiază, după ce a fost lovit de un copac doborât de vânt în centrul comunei Năruja, județul Vrancea. Deși echipajul medical sosit la fața locului a încercat să-l resusciteze, bărbatul a fost declarat decedat. Polițiștii au deschis un dosar penal pentru ucidere din culpă și investighează circumstanțele tragediei.